作者：张炎
词牌/韵律：一萼红

paragraphs: 舣孤篷。
正丛篁护碧，流水曲池通。
伛偻穿岩，纡盘寻径，忽见倒影凌空。
拥一片、花阴无地，细看来、犹带古春风。
胜事园林，旧家陶谢，诗酒相逢。
眼底烟霞无数，料神仙即我，何处崆峒。
清气分来，生香不断，洞户自有云封。
认奇字、摩挲峭石，聚万景、只在此山中。
人倚虚阑唤鹤，月白千峰。